CELEX: 62011CN0120
Language: el
Date: 2011-03-07 00:00:00
Title: Υπόθεση C-120/11: Αίτηση για την έκδοση προδικαστικής αποφάσεως, την οποία υπέβαλε το Tribunale di Santa Maria Capua Vetere (Ιταλία) στις 7 Μαρτίου 2011 — Ποινική διαδικασία κατά Yeboah Kwadwo

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/17
            
         Αίτηση για την έκδοση προδικαστικής αποφάσεως, την οποία υπέβαλε το Tribunale di Santa Maria Capua Vetere (Ιταλία) στις 7 Μαρτίου 2011 — Ποινική διαδικασία κατά Yeboah Kwadwo
   (Υπόθεση C-120/11)
   2011/C 145/23
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Santa Maria Capua Vetere
   
      Ποινική διαδικασία ενώπιον του αιτούντος δικαστηρίου κατά
   
   Yeboah Kwadwo
   
      Προδικαστικό ερώτημα
   
   Απαγορεύουν τα άρθρα 2, 15 και 16 της οδηγίας 2008/115/ΕΚ (1), υπό το πρίσμα των αρχών της αγαστής συνεργασίας, της πρακτικής αποτελεσματικότητας των οδηγιών, της αναλογικότητας και της αποτελεσματικότητας των μέτρων καταναγκασμού που λαμβάνονται προκειμένου να επιτρέψουν τον επαναπατρισμό του παρανόμως διαμένοντος αλλοδαπού, την απαγγελία κατηγορίας και την καταδίκη — με ποινή φυλακίσεως έως τέσσερα έτη σε περίπτωση μη συμμορφώσεως με πρώτη διαταγή απομακρύνσεως και έως πέντε έτη σε περίπτωση μη συμμορφώσεως με επόμενες διαταγές απομακρύνσεως εκδιδόμενες από τον Questore — του παρανόμως διαμένοντος αλλοδαπού αποκλειστικά και μόνο λόγω της μη συμμορφώσεώς του με την πράξη απελάσεως και τη διαταγή απομακρύνσεως που εκδίδει η διοικητική αρχή;
   
      (1)  EE L 348, σ. 98.